पटना : बिहार में मुख्‍यमंत्री नीतीश कुमार की सरकार ने शिक्षकों के लिए अजीबोगरीब फरमान सुनाया है, जिसमें उन्‍हें खुले में शौच करने वालों की निगरानी करने और उनकी फोटो खींचने की जिम्‍मेदारी दी गई है। शिक्षा विभाग के इस निर्देश के बाद जहां शिक्षकों में रोष है, वहीं सरकार का कहना है कि इसमें कोई विरोधाभास नहीं है और शिक्षकों को दी गई इस नई जिम्‍मेदारी से स्‍कूलों में पढ़ाई-लिखाई का काम बाधित नहीं होगा।